Banedanmark åbner fredag Jernbanebroen to gange manuelt, så de skibe, der er fanget i Limfjorden, midlertidig kan sejle igennem fjorden.

Jernbanebroen åbner midlertidigt fredag klokken 14 og igen klokken 20. Fredag formiddag blev der desuden gennemført en prøveåbning af broen. Manøvrene sker med hjælp fra teknisk personale fra Banedanmark, som manuelt åbner sporskiftet, således at broen kan åbnes. Det oplyser Banedanmark til TV2 Nord. Video: Herunder ses nogle af sejlerne, som venter på at passere broen Den noget usædvanlige øvelse sker, fordi den ellers trafikerende bro over Limfjorden er gået i stykker og gennem flere døgn har været lukket for at skibstrafik har kunnet passere fjorden. Lørdag er planen også at åbne broen manuelt 11, 14 og 20. Togtrafik påvirkes i dag Det er en sporskifter på broen, der er gået i stykker. Det betyder, at sporene ikke kan skilles. Togene kan altså stadig passere, men broen kan ikke åbne for skibene. Mindre skibe, der kan komme under Jernbanebroen uden broåbning, har fortsat fri adgang. I forbindelse med de to åbninger fredag kommer togtrafikken til at blive påvirket. Der vil således være aflyste afgange - hvilke kan man orientere sig om på rejseplanen.dk. Banedanmark oplyser, at man endnu ikke ved, hvornår broen er repareret, og såvel skibstrafik som togtrafik igen kan forvente normale tilstande. Uvisheden skyldes, at Banedanmark ganske simpelt mangler den reservedel, der skal bruges til den ødelagte sporskifter. Der arbejdes dog på højtryk på sagen.